Diari Oficial de la Generalitat Valenciana


Sumari del DOGV 4234, del 23-04-2002 (2002/4017)

Modificació de les bases generals que han de regir en el procediment de selecció per a proveir en propietat plaça d'agent de la Policia Local, de l'Ajuntament de Castelló de la Plana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4017


Data del document
:   06-03-2002

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * policia
    * administració local
    * concurs administratiu

Modificació de les bases generals que han de regir en el procediment de selecció per a proveir en propietat plaça d'agent de la Policia Local, de l'Ajuntament de Castelló de la Plana. [2002/X4017]
  
La Comissió de Govern, en sessió duta a terme el 22 de febrer de 2002, va adoptar entre altres l'acord següent:
  
?Per Acord de la Comissió de Govern duta a terme el dia 26 d'octubre de 2001, es va adoptar, entre altres, l'acord d'aprovar les bases generals que hauran de regir en el procediment de selecció per a proveir places vacants d'agents de la Policia Local en aquest Ajuntament de Castelló de la Plana. El conseller de Justícia i Administracions Públiques de la Generalitat Valenciana, el 24 de gener passat, va requerir aquest ajuntament perquè anul·lara l'esmentat acord, en tot allò que suposa infracció dels preceptes de l'ordenament jurídic expressats en els fonaments de dret en virtut del que disposa l'article 65 de la Llei 7/1985, de 2 d'abril, reguladora de les Bases de Règim Local, i conformement amb la quarta disposició transitòria de la Llei 6/1999, de 19 d'abril, de la Generalitat Valenciana, de Policies locals i de Coordinació de Policies locals de la Comunitat Valenciana, desenvolupada pel Decret 89/2001, de 24 d'abril, del Govern Valencià.
  
I amb l'informe favorable del cap del Negociat de Personal, conformat per l'oficial major, a proposta de la Comissió Informativa de Personal i Règim Interior, s'acorda:
  
Primer
  
Anul·lar íntegrament de les bases generals, del cos de la Policia Local, categoria agents, vacants en la plantilla de funcionaris d'aquest Ajuntament de Castelló de la Plana, l'apartat 2.2 sobre requisits específics per al torn de consolidació d'ocupació temporal de l'Ajuntament de Castelló de la Plana.
  
Segon
  
Aprovar un nou apartat 2.2 de les bases generals, del cos de la Policia Local, categoria Agents vacants, en la plantilla de funcionaris d'aquest Ajuntament de Castelló de la Plana, del tenor literal següent:
  
2.2. Específics per al torn de consolidació d'ocupació temporal per als cossos de la Policia Local de la Comunitat Valenciana.
  
- Els aspirants hauran de reunir la totalitat dels requisits establits en el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, per a l'accés a l'escala bàsica categoria agent.
  
- Als aspirants que posseïsquen nomenament interí en els cossos de la Policia Local de la Comunitat Valenciana amb anterioritat al dia 17 de maig de 1999 no els serà exigit el requisit d'edat establit amb caràcter general.
  
- De manera excepcional i només a efectes del que disposa el Decret 88/2001, s'estableix l'equivalència de la superació de les proves d'accés a la Universitat per a majors de 25 anys amb el Batxiller Superior.
  
- A més dels suara esmentats, haver prestat serveis continuats com a agent de la Policia Local amb nomenament interí des d'abans de la data d'entrada en vigor de la Llei 6/1999, de 19 d'abril, de la Generalitat Valenciana, de Policies locals i de Coordinació de les Policies locals de la Comunitat Valenciana, en els cossos de la Policia Local de la Comunitat Valenciana.
  
Tercer
  
Conservar l'acord de la convocatòria dels torns lliure i de mobilitat per a cobrir vint places vacants d'Agent de la Policia Local d'aquest ajuntament publicada en el Boletín Oficial del Estado número 30 de data 4 de febrer de 2002.
  
Quart
  
Obrir un nou període de presentació d'instàncies per al torn de consolidació d'ocupació temporal, en el termini de 20 dies naturals des de la nova publicació dels anuncis corresponents, i que els aspirants que ja hagueren sol·licitat la seua admissió per torn lliure i que ara puguen accedir-hi per aquest torn, puguen sol·licitar el canvi del torn i millorar la seua instància amb la documentació necessària per a accedir-hi?.